CELEX: 32013R0717
Language: ro
Date: 2013-07-25 00:00:00
Title: Regulamentul (UE) nr. 717/2013 al Comisiei din 25 iulie 2013 de modificare a Regulamentului (UE) nr. 142/2011 în ceea ce privește rubricile referitoare la bunăstarea animalelor în anumite modele de certificate de sănătate Text cu relevanță pentru SEE

26.7.2013   
            
            
               RO
            
            
               Jurnalul Oficial al Uniunii Europene
            
            
               L 201/31
            
         REGULAMENTUL (UE) NR. 717/2013 AL COMISIEI
   din 25 iulie 2013
   de modificare a Regulamentului (UE) nr. 142/2011 în ceea ce privește rubricile referitoare la bunăstarea animalelor în anumite modele de certificate de sănătate
   (Text cu relevanță pentru SEE)
   COMUNITATEA EUROPEANĂ
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulamentul privind subprodusele de origine animală) (1), în special articolul 42 alineatul (2) litera (d) primul paragraf,
   întrucât:
   
               (1)
            
            
               Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (2) prevede că transporturile de subproduse de origine animală și produse derivate destinate importului în Uniune sau tranzitului prin Uniune trebuie să fie însoțite de certificate de sănătate în conformitate cu modelele stabilite în anexa XV la regulamentul respectiv.
            
         
               (2)
            
            
               Anumite modele de certificate stabilite în anexa XV la Regulamentul (UE) nr. 142/2011 prevăd că medicul veterinar oficial trebuie să certifice respectarea normelor de bunăstare a animalelor prevăzute în Directiva 93/119/CE a Consiliului din 22 decembrie 1993 privind protecția animalelor în momentul sacrificării sau uciderii (3).
            
         
               (3)
            
            
               Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii (4) a abrogat și a înlocuit Directiva 93/119/CE. Regulamentul (CE) nr. 1099/2009 se aplică de la 1 ianuarie 2013.
            
         
               (4)
            
            
               Din motive de claritate, ar trebui actualizate declarațiile privind bunăstarea animalelor din modelele de certificate de sănătate din anexa XV capitolul 3(D), capitolul 3(F) punctul II.1.3 litera (b) subpunctul (iv) și capitolul 8 punctul II.2.2 litera (b) subpunctul (iv) la Regulamentul (UE) nr. 142/2011.
            
         
               (5)
            
            
               Pentru a evita orice perturbare a schimburilor comerciale, utilizarea certificatelor eliberate în conformitate cu Regulamentul (UE) nr. 142/2011 anterior datei de intrare în vigoare a prezentului regulament ar trebui aprobată pentru o perioadă de tranziție.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa XV la Regulamentul (UE) nr. 142/2011 se modifică în conformitate cu anexa la prezentul regulament.
   Articolul 2
   Pentru o perioadă de tranziție, până la 31 ianuarie 2014, transporturile de produse de origine animală însoțite de certificate emise înainte de 1 decembrie 2013 în conformitate cu modelele stabilite în anexa XV la Regulamentul (UE) nr. 142/2011 înainte de modificările introduse prin prezentul regulament pot continua să fie introduse în Uniune.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 decembrie 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 300, 14.11.2009, p. 1.
   
      (2)  JO L 54, 26.2.2011, p. 1.
   
      (3)  JO L 340, 31.12.1993, p. 21.
   
      (4)  JO L 303, 18.11.2009, p. 1.
   
      ANEXĂ
      Anexa XV la Regulamentul (UE) nr. 142/2011 se modifică după cum urmează:
      
                  (1)
               
               
                  Capitolul 3(D) se înlocuiește cu următorul text:
                  „CAPITOLUL 3(D)
                  
                     Certificat de sănătate
                  
                  
                     pentru hrana pentru animale de companie neprelucrată, destinată vânzării directe, sau subprodusele de origine animală utilizate în hrana pentru animalele de blană, destinate expedierii în sau tranzitului prin (2) Uniunea Europeană
                  
                  
                     
                  
                     
                  
                     
                  
                     
                  
                     
               
            
                  (2)
               
               
                  Capitolul 3(F) se înlocuiește cu următorul text:
                  „CAPITOLUL 3(F)
                  
                     Certificat de sănătate
                  
                  
                     pentru subproduse de origine animală (3) pentru producerea hranei pentru animale de companie, destinate expedierii în sau tranzitului prin (2) Uniunea Europeană
                  
                  
                     
                  
                     
                  
                     
                  
                     
                  
                     
                  
                     
               
            
                  (3)
               
               
                  Capitolul 8 se înlocuiește cu următorul text:
                  „CAPITOLUL 8
                  
                     Certificat de sănătate
                  
                  
                     pentru subproduse de origine animală destinate utilizării în afara lanțului alimentar animal sau ca probe comerciale (2), destinate expedierii în sau tranzitului prin (2) Uniunea Europeană